cyanic-selkie/wikianc huggingface dataset:
Dangreko kalnai
Dangreko kalnai  – kalnų grandinė Pietryčių Azijoje, sudaro natūralią sieną tarp Kambodžos ir Tailando regiono Isano. Kalnai seni, sudūlėję, būdingas aukštis 500 m. Aukščiausia vieta siekia 753 m (Čonboko teritorija, masyvo rytuose, ties Tailando, Kambodžos ir Laoso sienų sandūra). Kalnai driekiasi rytų-vakarų kryptimi 320 km, nuo Mekongo upės iki Sankampengo kalnų ir sudaro Korato plynaukštės pietinę ribą. Šiauriniai šlaitai daugiausia lėkšti, o pietiniai baigiasi stačiais skardžiais. Sudaryti iš smiltainio ir molingo skalūno. Taip pat šiaurėje yra keletas ryškių bazaltinių kalnų – Dončanjajus (293 m), Dončanojus (290 m).
Kalnus daugiausia dengia drėgnieji tropiniai miškai. Būdingi augalai yra stambiavaisis koralmedis, siaminė šorėja, kietavaisė ksilija. Tiesa, miškai kenčia nuo nelegalaus kirtimo ir dažnų miško gaisrų.
Pasiekos
Pasiekos – kaimas Kalvarijos savivaldybėje, 4 km nuo Sangrūdos, prie kelio.
Etimologija
Vietovardis kildinamas iš („laukas, pieva iškirsto miško vietoje; kirtimas“).
Christina Magrin
Christina Magrin (g. 2003 m. birželio 7 d.) – Maltos dainininkė.
Atlikėja išgarsėjo viename muzikiniame šou, kuomet įspūdingai perdainavusi 2012 metų albanų „Eurovizijos“ dainą „Suus“ sparčiai pradėjo rinkti peržiūras „Youtube“ tinkle ir tapo vietine sensacija. Christina lankė vokalo klasę, mokėsi baleto įmantrybių, skambino fortepijonu ir vaidino teatre. Atlikėja dainuoja 10 kalbų: angliškai, maltietiškai, albaniškai, serbiškai, prancūziškai, itališkai, makedoniškai, ukrainietiškai, ispaniškai ir bulgariškai. 2016 m. dalyvavo vaikų „Eurovizijos“ konkurse, su daina „Parachute“ užėmė 6 vietą.
Friedrich Traun
Friedrich Traun (1876 m. kovo 29 d. – 1908 m. liepos 11 d.) – Vokietijos imperijos tenisininkas ir lengvaatletis, olimpinis čempionas.
Biografija
1885 m. pradėjo studijuoti chemiją Dresdeno technologijų universitete.
Atėnuose vykusiose pirmosiose moderniose 1896 m. vasaros olimpinėse žaidynėse vokietis dalyvavo dviejose sporto šakose. Lengvosios atletikos 800 m distancijos varžybų atrankiniame bėgime užėmė 3-ią vietą ir į tolimesnį etapą nepateko. Traun taip pat varžėsi teniso rungtyse. Vyrų vienetų varžybose pralaimėjo pirmąją kovą olimpiniam čempionui John Pius Boland ir iš kovos pasitraukė. Dvejetų varžybose, poroje su Jungtinės Karalystės atstovu John Pius Boland, laimėjo aukso medalius ir tapo pirmuoju Vokietijos olimpiniu teniso čempionu.
1908 m. liepos 11 d. nusišovė viešbučio vonios kambaryje.
Li Fabin
Li Fabinas (, g. 1993 m. sausio 15 d., Nanane) – Kinijos sunkiaatletis, 2020 m. vasaros olimpinių žaidynių nugalėtojas.
Biografija
2011 m. pasaulio jaunimo čempionate Kinijos atstovas pelnė aukso medalį. 2012 m. pirmą kartą tapo Azijos čempionu.2014 m. debiutavo pasaulio suaugusiųjų čempionate, kuriame užėmė 4-ą vietą.
2018 m. pasaulio čempionato finale pasiekė 310 kg ir pelnė sidabro medalį. 2019 m. pasaulio čempionate įveikė 318 kg ir tapo planetos čempionu. Tais pačiais metais tapo Azijos čempionu.
2020 m. vasaros olimpinėse žaidynėse Fabin vyrų iki 61 kg svorio kategorijoje surinko 313 kg ir tapo olimpiniu čempionu.
Pranas Penkaitis
Pranas Penkaitis (1877 m. sausio 15 d. Daugėlaičiai, Kybartų valsčius, Rusijos imperija – 1931 m. gruodžio 19 d. Kaunas) – Lietuvos dramaturgas, prozininkas, rašytojas, teisininkas.
Biografija
1889 m. baigė Kybartų dviklasę mokyklą. 1893 m. išvyko į Rusiją, kur trumpai dirbo geležinkelių dirbtuvėse, o vėliau apie 20 metų – raštinėse. 1906 m. grįžo į Lietuvą. Savarankiškai mokydamasis 1908 m. Petrograde išlaikė brandos egzaminus, įstojo į Petrogrado universiteto teisės fakultetą.
Pirmojo pasaulinio karo metu lankė įvairias Lietuvos vietoves ir steigė Lietuvių draugijos nukentėjusiems dėl karo šelpti skyrius. Talkino draugijos reikalų vedėjui J. Tumui-Vaižgantui. Vėliau pasitraukė į Rusiją, 1916 m. išėjo iš draugijos.
1918 m. grįžo į Lietuvą. Tarnavo Lietuvos geležinkelių valdyboje, vėliau Lietuvos atstovybės sekretorius Berlyne, Švietimo ministerijos juriskonsultas. 1922-1923 m. išleido tris raštų tomus. Nuo 1924 m. Kauno apygardos teismo narys. Vėliau vertėsi advokatūra. 1927 m. išrinktas Lietuvių kalbos draugijos pirmininku. 1927 m. vienas iš lietuvių-estų draugijos steigėjų.
Kūryba
Rašė iš pradžių lenkų kalba. Nuo 1905 m. pradėjo bendradarbiauti „Vilniaus žiniose“, vėliau leidiniuose „Šaltinis“, „Vienybė“, „Viltis“, „Lietuvos žinios“, „Draugija“, „Vairas“, „Vaivorykštė“ ir kt. pasirašinėdamas slapyvardžiais Peregrinus, Pen-tis ir kt. Parašė ir literatūrinių kūrinių.
Suchovolios herbas
thumb|right|200px|Suchovolios miesto herbas
Suchovolios miesto herbas  – Suchovolios miesto heraldinis simbolis.
Aprašas
Perkirsto skydo viršutiniame žydrame lauke sidabrinis vaivorykštės lankas, jo viršutinę dalį dengia auksinis lotyniškasis kryžius. Apatiniame žaliame lauke stovintis rudas arklys auksiniais karčiais, uodega ir „kojinėmis“.
Kopa (2021 filmas)
„Kopa“ – 2021 m. pasirodęs amerikiečių epinis mokslinės fantastikos filmas, kurį režisavo kanadietis Denis Vilnevas. Filmo scenarijaus autoriai yra Džonas Špaitsas ir Erikas Rotas. Filmo veiksmas vyksta ateityje. Filmas sukurtas pagal Franko Herberto fantastikos knygą „Kopa", kuri laikoma viena iš žinomiausių visų laikų fantastikos kūrinių.
Tai trečiasis bandymas adaptuoti knygą „Kopa" filmui. Prieš tai buvusi Deivido Linčo adaptacija 1984 - aisiais patyrė komercinę nesėkmę, sulaukė neigiamo kritikų vertinimo. 2000 m. Džonas Harisonas taip pat sukūrė kelis „Kopa" filmo versijos mini serialus. 2016 m. po nesėkmingo „Paramount Pictures '' bandymo sukurti naują versiją, filmo teises įsigijo „Legendary Entertainment“, o 2017 m. Denis Vilnevas, sukūręs tokius filmus kaip „Moteris, kuri dainuoja“, „Kaliniai“, „Sicario: Narkotikų karas“, „Atvykimas“ ir „Bėgantis skustuvo ašmenimis 2049“, tapo filmo režisieriumi. Filmo kūrimo sutartis buvo sudaryta pirmajai daliai, nors ir buvo manoma, kad filmas sulauks didžiulės sėkmės. Filmavimas vyko 2019 m. kovo – liepos mėnesiais Budapešte, Jordanijoje, Norvegijoje ir Abu Dabyje.
Iš pradžių buvo numatyta, kad „Kopa“ filmas bus išleistas 2020 m. pabaigoje, tačiau data buvo atidėta dėl COVID-19 pandemijos. Filmo premjera įvyko kitais metais 78 – ajame tarptautiniame Venecijos kino festivalyje 2021 m. rugsėjo 3 d., prieš tarptautinę premjerą tų pačių metų rugsėjo 15 d. Kritikai jį vertino itin palankiai dėl vaizdo kokybės, trukmės ir teigiamų žiūrovų atsiliepimų. Visame pasaulyje filmas uždirbo daugiau nei 368 mln. USD, tuo tarpu, kai filmo kūrimui buvo išleista 165 mln. USD. Filmas tapo dešimtu daugiausiai pajamų uždirbančiu 2021 m. bestseleriu. Praėjus savaitei po filmo premjeros Amerikoje, buvo planuojama išleisti antrą „Kopa" dalį 2023 m. spalį.
Siužetas
Filmo „Kopa“ laikas yra ateitis. Pagrindinis filmo konfliktas – politinė kova tarp trijų aristokratų kilmingųjų šeimų: imperatoriaus dinastijos – Korino (angl. House Corrino), Atreidų dinastijos (angl. House Atreides) ir Harkonenų dinastijos (angl. House Harkonnen). Atreidų vado Leto kylantis populiarumas ir įtaka Landsrade, aukštuomenės taryboje, verčia sunerimti imperatorių. Pastarasis nusprendžia, kad Atreidų dinastiją reikia sunaikinti, tačiau jis negali rizikuoti, nes kitos šeimos susivienytų prieš jį. Imperatorius nori pasinaudoti sena nesantaika tarp Atreidų ir Harkonėnų. Kartu su baronu Harkonenu jis parengia slaptą planą. Pagal jį Atredai perima valdžią iš Harkonenų dykumų planetoje Arakyje, vadinama Kopa. Tai gudri politinė machinacija skirta Atreidams sunaikinti. Kunigaikštis Letas nerimauja dėl imperatoriaus sprendimo, bet įžvelgdamas politinio sandorio privalumus – pritaria jam. Kopa – iš pažiūros tik atšiauri ir nederlinga dykuma, tačiau čia auga vertingiausias „prieskonis – Specija“, išplečiantis sąmonės ribas, ilginantis gyvenimą, suteikiantis įvairių galimybių bei keliantis pavojingą priklausomybę, todėl griežtai saugomas ir vertinamas.
Valdovo Leto mylimoji, ledi Džesika, yra išskirtinės seserijos narė, pasižyminti aukštesniais fiziniais ir protiniais gebėjimais. Pagal šimtmečius trukusias tradicijas, Benė Geserit nurodė Džesikai pagimdyti dukrą, kurios sūnus taps Kvisacu Haderah – superbūtybe, turinčia ypatingų gebėjimų, būtinų nukreipti žmoniją į geresnę ateitį. Tačiau ji pagimdo sūnų Polą, kurį valdovo Leto padėjėjai –  Dunkanas Idaho, Gurnė Haleko ir Mentatas Tufiras Havatas, visą gyvenimą moko karo subtilybių. Polo motina ugdo įvairius sūnaus disciplininius gebėjimus. Bėgant laikui Polas pradeda sapnuoti pranašiškus sapnus ir apie tai prasitaria motinai. Dėl šių regėjimų Polą aplanko Benė Geserit ir skiria jam išbandymą, sukeliantį alinantį skausmą, tačiau jos nuostabai Polas jį įveikia.
Atreidai atvyksta į Arakeną – Arakis planetos tvirtovę, kur Dankanas ir kiti jo įgulos nariai stebi Fremenus ir jų gyvenimą planetoje. Leto derasi su Fremenų vadu Stigaru ir susitinka su planetologu bei imperijos tiesos sergėtoju daktaru Lytu Kynesu. Jis informuoja Letą, jo sūnų Polą ir Haleką apie milžiniškas smėlio kirmėles, kurios apsunkina derliaus nuėmimą ir kelia pavojų žmonėms. Išskridus apsidaryti po apylinkes, jie pastebi smėlio kirminą, artėjantį prie derliaus nuėmimo kombaino. Prieš kirminui praryjant kombaino įgulą, Letas su komanda paskutinę akimirką juos išgelbėja.
Pastatymas
1965 m. netrukus po „Kopa" pristatymo, filmas buvo pripažintas perspektyviu, todėl nuo 2021 m. teisę kurti filmą remiantis romanu įgavo keletas prodiuserių. Daug kartų buvo bandyta sukurti filmą, tačiau dėl plataus turinio, jis buvo laikomas „nenufilmuojamu“ , nes bet koks nukrypimas nuo turinio būtų pakeitęs įvykių eigą ir pakenkęs knygos reputacijai.
Filmų kūrėjas Alechandras Chodorovskis aštuntajame dešimtmetyje įgijo teises sukurti ekstravagantišką keturiolikos valandų trukmės knygos ekranizaciją, tačiau jo projektas žlugo. Apie tai yra sukurtas dokumentinis filmas „Jodorovskio Kopa", išleistas 2013 m. Deivido Linčo filmas „Kopa“, kurį 1984 m. režisavo Rafaela De Lourentis, buvo planuojamas kaip trijų valandų filmas, tačiau jis buvo sutrumpintas iki 137 minučių.  1996 m. teises į romaną įsigijo prodiuseris Ričardas P. Rubinšteinas. Jo sukurtas mini serialas 2000 m. buvo rodomas per mokslinės fantastikos kanalą. Jis pasiekė reitingų aukštumas, tačiau kai kurie recenzentai jį kritikavo dėl to, kad jame stigo reginio, būdingo vaidybiniam filmui, ir serialas per daug detaliai rėmėsi knygos siužetu.
2008 m. „Paramount Pictures“ kūrė naują Franko Herberto filmo „Kopa“ ekranizaciją, kurią turėjo režisuoti Peteris Bergas. Bergas paliko projektą 2009 m. spalį, todėl 2010 m. ekranizacijai pradėjo vadovauti režisierius Pjėras Morela. 2011 m. kovo mėn. „Paramount“ atsisakė projekto, nes negalėjo įvykdyti pagrindinių filmo kūrimo susitarimų ir tikslų.
Filmo kūrimas
2016 m. lapkričio 21 d. „Legendary Entertainment“ įsigijo filmo „Kopa“ filmo teises. 2016 m. gruodžio mėn. amerikiečių medijų kompanija „Variety“ pranešė, kad režisierius Denis Vilnevas derėjosi su studija dėl filmo režisavimo. Vilnevas susidomėjimą projektu išreiškė 2016 m. rugsėjį, sakydamas, kad „sena mano svajonė yra ekranizuoti „Kopą“, tačiau filmo teisių gavimo procesas yra ilgas, ir nemanau, kad man tai pavyks“. Jis teigė, kad nėra pasirengęs režisuoti filmo „Kopa“, kol nebaigė tokių projektų kaip „Atvykimas“ ir „Bėgantis skustuvo ašmenimis 2049“. 2017 m. buvo patvirtinta, jog Vilnevas vadovaus „Kopa“ filmo rengimo projektui.
Kai kurie Vilnevo kolegos dirbę kartu su juo tokiuose filmuose kaip „Atvykimas“ arba „Bėgantis skustuvo ašmenimis 2049“ sutiko bendradarbiauti kuriant „Kopą“, pavyzdžiui, režisierius Džo Valkeris, gamybos dizainerė Patricijus Vermetė, vaizdo efektų konsultantas Polas Lambertas, garso dizaineris ir redaktorius Teo Grynas, garso redaktorius Markas Manginis bei specialiųjų efektų konsultantas G.erdas Nefzeris. „Kopą“ prodiusavo Denis Vilnevas, Merė Parenta ir Keilas Boiteris, vykdomaisiais prodiuseriais tapo Tanja Lapointa, Brajanas Herbertas, Baironas Meritas, Kimas Herbertas, Tomas Tulas, Džonas Špaitsas, Ričardas P. Rubinšteinas, Džonas Harisonas, Herbertas V. Gainas, o kūrybinių darbų patarėju – Kevinas Andersonas. 2019 m. balandžio mėn. buvo patvirtinta, kad „Sostų karų“ kalbos kūrėjas Deividas J. Petersonas kuria kalbas ir „Kopa“ filmui.
Scenarijaus rašymas
Balandį buvo pasamdytas Erikas Rotas, kuris turėjo būti atsakingas už filmo scenarijaus rašymą. Vėliau buvo patvirtinta, kad Džonas Špaitsas, kartu su Rotu ir Vilnevu, kuria filmo scenarijų. 2018 m. gegužės mėn. Vilnevas prasitarė, kad pirmasis filmo scenarijaus juodraštis buvo baigtas, jis apėmė „maždaug pusę romano „Kopa“". 2019 m. generalinis direktorius Džošua Grodas patvirtino, kad jie planuoja sukurti tęsinį, ir pridūrė, kad „yra logiška dabar sustabdyti pirmąjį filmą, kol knyga nesibaigė“. 2019 m. lapkritį Dž. Špaitsas atsistatydino iš televizijos laidos „Kopa: Seserija“ vedėjo pareigų, kad sutelktų visą dėmesį į antrąjį filmą.
Režisierius D. Vilnevas peržiūrėjęs D. Linčo sukurtą „Kopa“ filmo ekranizaciją teigė, jog vertina jo kūrybą, tačiau savo režisuotame filme remsis vaizdiniais, kurie jam iškilo skaitant knygą. Be to, D. Vilnevas nenorėjo įtraukti koncepcijų, kurias Jodorovskis išdėstė bandydamas sukurti filmą „Kopa“ aštuntojo dešimtmečio viduryje, nes manė, kad „Jodorovskis yra unikalus vizionierius, turintis labai stiprią, unikalią viziją ir būtų labai įžūlu, ir arogantiška bandyti".
Pritaikydamas septintajame dešimtmetyje parašytos knygos ekranizaciją šiuolaikiniam pasauliui, D. Vilnevas savo filmu norėjo parodyti globalinę Žemės išteklių naudojimo problemą. Jis siekė supaprastinti daugelį romano dalių, pritaikydamas jas filmams, sakydamas: „Mano tikslas buvo iš tikrųjų užtikrinti, kad užkietėję gerbėjai rastų nepaliestą knygos atmosferą ir poeziją“. D. Vilnevas vengė daugelio knygoje naudojamų vidinių monologų ir epigrafų, kurie buvo laikomi D. Linčo filmo problema. Vietoj to, jis sutelkė istoriją į Polą ir Džesiką, suteikdamas jiems slaptą gestų kalbą, kuria jie galėjo tyliai bendrauti vienas su kitu. D. Vilnevas taip pat norėjo pakeisti baroną Vladimirą Harkonėną, perkeldamas veikėją iš karikatūros, kaip jis buvo pristatytas romane, į sudėtingesnį antagonistą.
Aktorių atranka
Deivas Batista, Stelanas Skarsgardas , Šarlotė Rampling , Oskaras Izakas ir Zendaja prie filmo aktorių prisijungė 2019 m. Javieras Bardemas , Džošas Brolinas , Džeisonas Momoa ir Deividas Dastmolčenas buvo atrinkti 2019 m. vasarį, o Stivenas Makinlis Hendersonas ir Čengas Čenas kovo mėnesį.
Filmavimas
Pagrindinės filmo fotosesijos pradėtos 2019 m. kovo 18 d. „Origo Film Studios“ Budapešte, Vengrijoje , o vėliau Vadi Rumas mieste Jordanijoje. Viena iš Kaladano planetos filmo scenų buvo nufilmuota Stadlandete, Norvegijoje. Filmavimas taip pat vyko ir Livos oazės mieste Jungtiniuose Arabų Emyratuose, o nufilmuota medžiaga buvo panaudota pagrindiniam Arakis planetos fonui. Pirminis filmavimas buvo baigtas 2019 m. liepos mėn. Papildomi filmavimai vyko Budapešte 2020 m. rugpjūčio mėn., tačiau dėlto nebuvo manoma, kad tai pakeis ankstesnę, 2020 m. gruodžio mėn., filmo išleidimo datą. Filmas buvo nufilmuotas IMAX formatu, naudojant IMAX sertifikuotą Arri Alexa LF kamerą ir IMAX sertifikuotą Alexa Mini LF prototipą, įmontuotais Panavision didelio formato serijos Ultra Vista ir H objektyvais. Kai kuriose scenose matomas atvertas vaizdo santykis iki 1.90:1 visuose IMAX ekranuose ir iki 1.43:1 pasirinktuose IMAX ekranuose, kuriuose įrengta IMAX dvigubo lazerio projekcijos sistema.
Filmui buvo sukurta daugiau nei du tūkstančiai vaizdo efektais patobulintų kadrų. Jų kūrimui buvo naudojama „chroma key" programa, kurios sukurtą vaizdą specialiųjų efektų vadovas Polas Lambertas pavadino „smėlio ekranu“; užuot naudoję žalius fonus, vaizdinių efektų komanda naudojo rudus, kurie tiko dykumos kadrams. Gauti kadrai atrodė natūralesni nei naudojant kitus „chroma“ įrankius. Smėlio kirmėlės buvo sukurtos naudojant kompiuteriu kurtus vaizdus, ​​kurių originalus dizainas, kurį Lambertas laikė „priešistoriniu“, rėmėsi įkvepiančiais po vandeniu judančių banginių vaizdais. Taip pat  jie svarstė galimybę panaudoti įtaisytus sprogmenis, kurie dykumos paviršiuje užfiksuotų smėlio kirmėlių judėjimą, bet tai Artimuosiuose Rytuose būtų buvę nepraktiška. Vietoj to, Hudinis naudojo programinę įrangą tam, kad smėlis imituotų vandens judėjimą. Vilnevas nenorėjo, kad garsas, susijęs su šiais specialiaisiais efektais, skambėtų kaip studijos produkcija, garso dizaineriai Markas Mangini ir Teo Grynas naudojo „netikro dokumentinio realizmo“ metodą, kad užfiksuotų gamtos garsus ir sumaniai naudojo hidrofonus įrašinėdami slenkančio smėlio garsus Mirties slėnyje.
Muzika
Muzikos kompozitorius ir prodiuseris Hansas Zimeris anksčiau dirbo su D. Vilnevu filme „Bėgantis skustuvo ašmenimis 2049“. Kuriant filmą „Kopa", H. Zimeris kreipėsi Kristoferį Nolaną, kad jis sukurtų būsimam filmui „Tenet“ garso takelį, tačiau H. Zimeris pasirinko „Kopa", ir kaip priežastį nurodė savo asmeninę meilę šiai knygai. H. Zimeris nenorėjo, kad garso takelis skambėtų kaip jo ankstesni kūriniai bei naudojo Vakarų orkestrui netipiškus instrumentus. Šį metodą jis pavadino „senoviniu“. Jis vengė D. Linčo „Kopa" ekranizacijos muzikos klausymo, kad nebūtų paveiktas „Toto" muzikos stiliaus ir sukurtų kažką originalaus. Jis taip pat savaitę praleido dykumoje Jutoje, kad pasisemtų įkvėpimo. Filme muzika buvo atliekama naudojant eklektiškų instrumentų rinkinį, įskaitant kai kuriuos, kurie buvo sukurti specialiai garso takeliui. Muzikos kūrimo procese dalyvavo gitaristas Gutri Govan ir vokalistas Luaras Kotlera, o papildomą muziką sukūrė Deividas Flemingas, kuris bendradarbiavo su H. Zimeriu. Garso takelio dalyse buvo naudojami dūdmaišio garsai, skirti Atreidų šeimos temai. Per COVID-19 pandemiją H. Zimeris Edinburge subūrė trisdešimt dūdmaišininkų ir įrašė juos grojančius bažnyčioje.
Pirmajame „Kopa“ anonse H. Zimeris, naudodamasis „FaceTime“ programa, subūrė 32 žmonių chorą (to reikalavo pandemijos apribojimai) tam, kad būtų įrašytas „Pink Floyd“ „Eclipse“ perdainuotas kūrinys. Choro nariai susibūrė į grupes po keturis ir padarė aštuonis atskirus užsiėmimus Santa Monikoje, Zimerio Remote Control studijoje, kol H. Zimeris jiems dirigavo iš namų. 2021 m. rugsėjo 3 d., rugsėjo 17 d. ir spalio 22 d. buvo išleisti trys filmo garso takelių albumai, įskaitant „The Dune Sketchbook“ (muzika iš garso takelio), „Kopa“ (originalus kino filmo garso takelis) ir „The Art and Soul of Dune“. D. Vilnevas pasakojo, kad H. Zimeris „mėnesių mėnesius praleido kurdamas ir ieškodamas naujų instrumentų“ ir gyrė jo darbą filme. Liepos 22 d. buvo išleisti du singlai ir pavadinti „Paul's Dream“ bei „Ripples in the Sand“. Filmo partitūra buvo nominuota 2022 m. „Grammy“ apdovanojimams.
Reklamavimas
2020 m. balandžio 13 d. „Vanity Fair" išspausdino išsamų reportažą apie „Kopą". 2020 m. spalio mėn. žurnalo „Empire" viršelio numeryje filmas buvo išsamiai apžvelgtas, atliktas interviu su aktoriais bei filmavimo grupe prieš pasirodant filmo anonsui. 2021 m. liepos 21 ir 22 d. pasirinktuose IMAX kino teatruose visame pasaulyje buvo parodytos pirmosios 10 filmo minučių. Per renginį taip pat buvo atskleisti filmo užkulisiai ir debiutavo pirmasis pilnas filmo anonsas.
2020 m. rugsėjo 9 d. buvo išleistas filmo reklaminis anonsas. IndieWire tai teigiamai įvertino ir rašė: „Jame gausu akį rėžiančių dekoracijų, kvapą gniaužiančio veiksmo ir vieno paskutinę minutę žandikaulį atveriančio žvilgsnio į liūdnai pagarsėjusius Frenko Herberto smėlio kirminus." Be to, jie teigė: „Abu [Denis Vilnevas ir Gregas Freizeris] suteikė Frenko Herberto pasauliui apčiuopiamumo, kuris turėtų paversti „Kopą" vidinių kino žiūrovų pojūčių patirtimi." Filmo anonsas kino teatruose pasirodė 2021 m. liepos 22 d. Leidinys „Wired" teigė, kad anonsas „maldauja filmą pažiūrėti kino teatruose" . „Variety" gyrė aktorius ir vizualus. „Vanity Fair" taip pat teigiamai įvertino anonsą ir teigė: „Nesusipažinusiems su istorija jis atrodys paslaptingesnis, tačiau, kaip ir pati Čani sapnų laiškuose Polui, filmas užsimena apie būsimus didelius, įspūdingus dalykus."
Prekyba
2019 m. vasario 26 d. „Funcom" sudarė išskirtinę partnerystę su „Legendary Entertainment" dėl žaidimų, susijusių su būsimais „Kopos" filmais, kūrimo.
Kitus „Kopos“ frančizės kūrinius, nesusijusius su filmu, planuojama išleisti beveik tuo pačiu metu kaip ir filmą. Originalų „Kopos" stalo žaidimą, 1979 m. išleistą „Avalon Hill", tačiau kuris jau daugelį metų yra nebespausdinamas, iš naujo išleido „Gale Force Nine", siekiant jį sausieti su filmu. Taip pat kuriami nauji stalo žaidimai pagal „Kopos" frančizę. B. Herbertas ir K. J. Andersonas kuria trijų dalių grafinę knygų adaptaciją, kurią iliustruos Raulis Alenas ir P. Martína; planuojama, kad nuo 2020 m. spalio mėn. ją išleis „Abrams Books", kad tai būtų susieta su filmo pasirodymu. 2020 m. gegužę „Boom! Studios" įsigijo teises į 1999 m. priešistorės romano „Kopa: Atreidų dinastija" (angl. Dune: House Atreides) komiksus ir grafines noveles, ketindama parengti originalo autorių B. Herberto ir K. J. Andersono 12-os numerių komiksų adaptaciją. 2020 m. kovą Modiphius Entertainment vadovavo naujam vaidmenų žaidimui pagal frančizę „Kopa: Nuotykiai imperijoje“ (angl. Dune: Adventures in the Imperium).
2020 m. gruodį „Dire Wolf Digital" išleido naują stalo žaidimą „Dune Imperium", kuriame susipina kaladžių statymas ir darbininkų išdėstymas.
2020 m. rugsėjį „McFarlane Toys" pradėjo 7 colių figūrėlių liniją, sukurtą pagal filmo personažus. 2020 m. rugsėjį buvo pristatyta 12 colių barono Harkonėno figūrėlė.
Kartu su filmu 2021 m. spalio 22 d. buvo išleista meno knyga „Kopos menas ir siela“ (angl. The Art and Soul of Dune). Knygą parašė filmo vykdomoji prodiuserė Tanja Lapuante, o prie jos bus pridėtas to paties pavadinimo garso takelio albumas, kurį sukūrė Zimeris. Knyga bus išleista standartiniu ir ribotu tiražu.
Premjera
Iš pradžių buvo planuota, kad filmas „Kopa" bus išleistas 2020 m. lapkričio 20 d., bet išleidimo data buvo nukelta į 2020 m. gruodžio 18 d. Vėliau filmas buvo atidėtas dėl COVID-19 pandemijos. 2021 m. birželio pabaigoje „Warner Bros." vėl atidėjo filmo išleidimo datą trims savaitėms iki 2021 m. spalio 22 d., kad išvengtų konkurencijos su filmu „Nėra laiko mirti". Likus daugiau nei mėnesiui iki premjeros Šiaurės Amerikoje, daugumoje tarptautinių rinkų, kuriose nėra HBO Max, filmas buvo išleistas tik kino teatruose, įskaitant Prancūziją, Italiją, Švediją ir Šveicariją. Likus savaitei iki premjeros Jungtinėse Amerikos Valstijose, „Warner Bros.“ paskelbė, kad filmo prieinamumas per HBO Max prasidės 2021 m. spalio 21 d. vakare.
Kaip ir visi 2021 „Warner Bros." filmai, „Kopa" buvo vienu metu transliuojamas per HBO Max vienam mėnesiui, paskui filmas buvo pašalintas iš repertuaro ir išleistas pagal įprastą namų žiniasklaidos išleidimo grafiką. Šį procesą „Warner Bros." taip pat taikė filmui „Wonder Woman 1984". Vilnevas buvo vienas iš kelių režisierių, kurie išreiškė nusivylimą ir nepasitenkinimą šiuo sprendimu. „Variety" publikuotoje skiltyje rašė: „Srautinė transliacija gali sukurti puikų turinį, bet ne tokiems filmams kaip „Kopa"." „Warner Bros.“ sprendimas reiškė, kad „Kopa" neturės galimybės pasiekti aukštų finansinių rezultatų, todėl galiausiai triumfuos piratavimas...Mano komanda ir aš skyrėme daugiau nei trejus metus savo gyvenimo, kad sukurtume unikalią patirtį didžiajame ekrane. Mūsų filmo vaizdas ir garsas buvo kruopščiai sukurti taip, kad jį būtų galima pamatyti kino teatruose." Tą patį mėnesį laidoje „Saturday Night Live" savo pasirodymo pabaigoje Timotis Šalamė vilkėjo gobtuvą su „Legendary Pictures" logotipu, o žiniasklaida tai interpretavo kaip „Legendary" palaikymą ir nepritarimą transliacijos sutarčiai.
Nuo 2021 m. gruodžio 3 d. filmas grįš ribotam rodymui į IMAX kino teatrus.
Pajamos
Nuo 2021 m. gruodžio 3 d. „Kopa" uždirbo 103,3 mln. dolerių Jungtinėse Amerikos Valstijose, Kanadoje ir 271,5 mln. dolerių kitose šalyse, iš viso pasaulyje – 374,8 mln. dolerių. „Deadline Hollywood" pranešė, kad bendros pajamos siekė 300 mln. dolerių, t. y., bendros gamybos ir rinkodaros išlaidos, „įvaizdžio požiūriu padarys daugelį laimingus, net jei pelnas bus gerokai mažesnis".
2021 m. rugsėjo 15 d. filmas buvo išleistas 14-oje rinkų už JAV ir Kanados ribų. Jis uždirbo 37,9 mln. dolerių, o didžiausios rinkos buvo Rusija ir NVS (8,9 mln. dolerių), Prancūzija (7,2 mln. dolerių), Vokietija (4,4 mln. dolerių), Taivanas (3,4 mln. dolerių), Italija (2,5 mln. dolerių) ir Ispanija (2,4 mln. dolerių). Antrąjį savaitgalį pridėjus dar 26,3 mln. dolerių iš 32 šalių, bendras filmo 10 dienų pelnas siekė 76,5 mln. dolerių.
Kinijoje „Kopos" premjera, „Warner Brothers" skaičiavimais, savaitgalį uždirbo 21,6 mln. dolerių ir užėmė antrąją vietą šalyje pagal filmų pelną po „Mūšio prie Čangdzino ežero". 4-ąją premjeros savaitę už JAV ir Kanados ribų filmas uždirbo 21 mln. dolerių. 4 mln. dolerių 75 šalyse, t. y., 54 proc. mažiau nei praėjusį savaitgalį. 78 proc. iki maždaug 5 mln. dolerių krito ir Kinijoje, nusileisdamas į trečiąją vietą. Lapkričio 2 d. filmas peržengė 300 mln. dolerių pasaulinę ribą, o didžiausią einamąją sumą už JAV ribų pasiekė Kinijoje (34 mln. dolerių), Prancūzijoje (29 mln. 3 mln. JAV dolerių), Rusijoje (21 mln. JAV dolerių), Vokietijoje (20,2 mln. JAV dolerių) ir Jungtinėje Karalystėje (18,8 mln. JAV dolerių). 5-ąjį savaitgalį filmas uždirbo 11,1 mln. JAV dolerių, t. y., 52 proc. mažiau, įskaitant 2,1 mln. JAV dolerių Kinijoje, kur filmas nukrito į penktąją vietą. 6-ąjį savaitgalį 76 šalyse už JAV ir Kanados ribų filmas uždirbo 6,8 mln. JAV dolerių, o kitą savaitgalį 75 šalyse uždirbo 4,6 mln.
Jungtinėse Amerikos Valstijose ir Kanadoje premjerinį savaitgalį filmas uždirbo 41 milijoną JAV dolerių 4 125 kino teatruose viršydamas prognozuojamą 30-35 milijonų JAV dolerių pelną ir aplenkdamas „Godzilos prieš Kongą" (31,6 milijono JAV dolerių) debiutą, kuris tapo didžiausiu „Warner Bros." premjeriniu savaitgaliu pandemijos laikotarpiu. Iš šio premjerinio savaitgalio 17,5 milijono JAV dolerių buvo gauta už pirmąją dieną parduotus bilietus, įskaitant 5,1 milijono JAV dolerių už ketvirtadienio vakaro išankstinius seansus. Antrąjį savaitgalį filmas krito 62 % ir uždirbo 15,5 mln. dolerių, nors išliko šalies filmų pelno statistikos viršūnėje. Trečiąjį savaitgalį filmas krito 51 % ir uždirbo 7 mln. dolerių. 6 mln. dolerių ir iš pirmosios vietos buvo išstumtas „Amžinųjų". 2021 m. lapkričio 25 d. „Kopa" tapo antruoju „Warner Bros." pandemijos eros filmu, perkopusiu 100 mln. dolerių ribą Jungtinėse Amerikos Valstijose ir Kanadoje, po „Godzilla vs. Kong".
Transliacijos žiūrimumas
Samba TV duomenimis, debiutinį savaitgalį filmą per HBO Max Jungtinėse Valstijose transliavo apie 1,9 mln. namų ūkių. „TV Time" duomenimis, nuo pirmos iki trečios išleidimo savaitės iš eilės filmas buvo nuosekliai žiūrimiausias Jungtinėse Valstijose, o ketvirtąją savaitę nukrito į šeštąją vietą. Paskutiniąją išleidimo savaitę filmas pakilo į trečiąją vietą „TV Time" reitinge.
Kritikų atsiliepimai
Recenzijų suvestinės svetainėje „Rotten Tomatoes" 83% recenzijų yra teigiamos, vidutinis įvertinimas – 7,60/10. Tinklalapio kritikų išvada skamba taip: „„Kopa“ kartais susiduria su sunkiai suvokiama istorija, tačiau šias problemas, iš esmės, užgožia vizualiai jaudinančios adaptacijos apimtis ir užmojis." Svertinis vidurkis buvo apskaičiuotas naudojant „Metacritic" programėlę, remiantis 66 kritikais, filmui buvo skirta 74 balai iš 100 galimų, o tai reiškia „iš esmės palankius vertinimus". CinemaScore apklausti žiūrovai filmą įvertino vidutiniškai „A-" skalėje nuo A+ iki F, o PostTrak žiūrovai filmą įvertino 84 % teigiamai (vidutiniškai 4,5 iš 5 žvaigždučių) ir 66 % teigė, kad tikrai rekomenduotų.
Po premjeros Venecijos kino festivalyje pirmieji atsiliepimai buvo teigiami, tačiau nesulaukė atgarsio tarp kai kurių kritikų. Atsiliepimuose filmas buvo giriamas už savo apimtį ir užmojį, tuo tarpu kitiems jis pasirodė nuobodus. Apibendrindamas pirmuosius atsiliepimus, S. M. Kolbertas iš „Screen Rant" pažymėjo, kad sudėtinga filmo istorija ir Vilnevo režisūrinis stilius turėjo selektyvų patrauklumą ir tai kol kas atsispindi neigiamuose atsiliepimuose.
Po platesnio pasirodymo filmas sulaukė pagyrų dėl scenarijaus, o kiti kritikavo dėl ištęstumo ir dėl to, kad jis aprėpia tik pusę romano. Benas Travisas, iš žurnalo „Empire", skyrė filmui penkias žvaigždutes iš penkių ir teigė: „Įtraukianti, baimę kelianti didžiulė (pusės) Franko Herberto romano adaptacija, kuri priblokš esamus akolitus ir prikaustys naujokus dėl „Specijos“ kurstomų vizijų. Jei antrosios dalies niekada nebus, tai bus parodija." Robis Kolinas iš „The Daily Telegraph" taip pat įvertino filmą penkiomis žvaigždutėmis, pavadindamas jį „didingu, nerimą keliančiu ir apgaubiančiu". Chanas Bruksas, iš „The Guardian", savo penkių žvaigždučių recenzijoje filmą pavadino „tirštu, nuotaikingu ir dažnai didingu – trūkstama grandis, jungianti multipleksus ir arthouse'ą". „Los Angeles Times" žurnalistas Justinas Čengas teigiamoje recenzijoje rašė: „Vilnevas įtraukia jus į stulbinamai gyvą, kartais tikėtinai nerimą keliančią ateities viziją." Lėja Grynblat, iš „Entertainment Weekly", įvertinusi filmą B, rašė, kad „Kopa" yra „būtent toks sodrus, didingas filmas, kuriam buvo sukurti platūs ekranai; pojūčių patirtis tokia turtinga ir pribloškianti, kad prašosi būti matoma didelėje erdvėje arba visai nematoma", ir pridūrė: „Vilnevas atlikimo nuostabumas... dažnai užgožia faktą, kad siužetas daugiausia yra prologas: išsiplėtusi kilmės istorija be fiksuotos pradžios ar pabaigos."`
Kiti kritikai komentavo problemas, susijusias su tempu ir pirminės medžiagos tvarkymu. „Variety" kritikas Ovenas Gleibermanas rašė: „Tai pasaulio kūrimo aktas, kuriam pritrūksta pasakojimo garo... „Kopa“ nori mus sužavėti, ir kartais jai tai pavyksta, bet ji taip pat nori įlįsti po oda kaip hipnotizuojančiai toksiškas uodas... Kai filmui pradeda trūkti triukų, jis tampa klaikus ir amorfiškas." Kevinas Maheris iš „The Times" skyrė dvi žvaigždutes iš penkių, teigdamas, kad nors „kiekvienas kadras... yra įspūdingas", „Kopa“ taip pat yra šiek tiek nuobodi". Stivas Pondas, recenzuodamas filmą leidiniui „TheWrap", pavadino filmą „ir pribloškiančiu, ir varginančiu, dažnai įspūdingu ir dažnai lėtu" ir sakė: „Ši „Kopa" versija kartais atrodo taip, tarsi ja būtų siekiama jus labiau sužavėti, nei linksminti; ji stulbinančiu lygiu niūri, atsisakanti daugumos mokslinės fantastikos siužetų smagumo ir besirengianti pasaulėžiūrai, kuri labiau primena Vilnevas „Sicario" ar „Kalinius" nei „Atvykimą".
Kai kurie recenzentai kritikavo filmą už tai, kad jame atsisakyta arabų ir islamo įtakos, kurią Herbertas naudojo romane. Špaitsas teigė, kad filmui teko atsisakyti romane įtvirtintos arabų kultūros: „Arabų pasaulis septintajame dešimtmetyje buvo daug egzotiškesnis nei šiandien. Šiandien arabų pasaulis yra su mumis, jie yra mūsų bendrakeleiviai, jie yra visur... Jei norėtumėte sukurti savotišką arabų ateitį Arakyje romane, kuris pradedamas kurti šiandien, jums reikėtų daugiau išradinėti ir mažiau skolintis." Nepaisant šio pokyčio, kritikai vis tiek manė, kad filmui didelę įtaką darė Artimųjų Rytų kultūra, ir nerimavo dėl to, kad filme nėra Artimųjų Rytų ar Šiaurės Afrikos aktorių. Musulmonų amerikiečių kastingo įkūrėja Serena Rasul pavadino Artimųjų Rytų ar Šiaurės Afrikos aktorių trūkumą „ištrynimu": „Jūs nerenkate Artimųjų Rytų ar Šiaurės Afrikos ar musulmonų aktorių, tačiau pelnėtės iš jų kultūros. Štai kur mums, kūrėjams, skaudu. ... Tai reiškia, kad mes nesame pakankamai geri, kad galėtume būti filmo dalimi." Dėl to sukurtas filmas buvo laikomas labiau rytietišku. Be to, nors originalus romanas, kai kurių nuomone, turėjo baltųjų gelbėtojų naratyvo elementų, tačiau, pasak Buknelo universiteto islamo studijų docento Ali Karju-Ravario, be afrikiečių kilmės aktorių, atliekančių personažų, kurie buvo nužudyti siekiant apsaugoti Polą ir Džesiką, vaidmenis, Vilnevas filme šis baltųjų gelbėtojų naratyvas buvo toliau propaguojamas. Paklaustas apie baltųjų gelbėtojų naratyvą, Vilnevas pareiškė, koks buvo jo filmo tikslas. „Tai yra to kritika. Tai nėra gelbėtojo šventimas. Tai gelbėtojo idėjos, kažko, kas ateis ir pasakys kitai populiacijai, kaip būti, kuo tikėti, kritika. Tai ne pasmerkimas, o kritika. Taigi būtent taip aš jaučiu, kad tai aktualu, ir tai gali būti laikoma šiuolaikiška".
Tęsinys
Prieš „Kopos“ antrosios dalies paskelbimą, D. Vilnevas teigė, kad 2021 m. filmas apytiksliai apims pirmąją romano pusę, o likusią dalį – tęsinys. 2019 m. lapkritį Džonas Špaitsas paliko „Kopos" televizijos laidos vedėjo pareigas ir visą dėmesį skyrė filmo tęsinio scenarijaus rašymui.
2020 m. gruodį „Warner Bros." priėmė sprendimą 2021 m. daugelį savo būsimų filmų, tarp jų ir „Kopa", kartu su išleidimu kino teatruose vienu metu rodyti per HBO Max transliacijų programą. COVID-19 pandemijos poveikis kinui buvo toks didelis, kad kilo pavojus „Kopa" filmo tęsinio galimybėms. D. Vilnevas pareiškė, kad filmo ir jo transliacijos išleidimas vienu metu gali finansiškai nepasiteisinti, o tai gali lemti planuojamo tęsinio atšaukimą. Taip pat pranešta, kad „Legendary Pictures" dėl transliacijos išleidimo galimai sieks teisinių priemonių prieš „Warner Bros.".
2021 m. vasarį Erikas Rotas pareiškė, kad parašė visą galimo tęsinio scenarijų. Prieš filmo debiutą Venecijos kino festivalyje D. Vilnevas pasakė, kad planuoja trilogiją: du filmai bus sukurti pagal pirmąjį romaną, o trečiasis - pagal „Dune Messiah". Pats filmas vadinosi „Kopa: Pirma dalis“, o tai leidžia manyti, kad planuojamos ir kitos dalys.
„Warner Bros." ir „Legendary Pictures" oficialiai pritarė „Kopos" antrajai daliai 2021 m. spalio 26 d., kurios planuojama išleidimo data - 2023 m. spalio 20 d. „Legendary" atstovas spaudai apie tai pareiškė: „Mes nebūtume pasiekę šio taško be nepaprastos Denio vizijos ir jo nuostabios bei talentingos komandos - rašytojų, mūsų žvaigždžių aktorių, partnerių iš „Warner Bross" ir, žinoma, gerbėjų darbo!“ Pagrindinis derybų punktas prieš pritariant tęsiniui buvo užtikrinimas, kad tęsinys bus rodomas tik kino teatruose: „Legendary" ir „Warner Bros." sutiko suteikti „Kopos“ tęsiniui dienų tarpą, kol filmą galės įsigyti kiti kanalai. D. Vilnevas teigė, kad šis išskirtinumas kino teatruose buvo „nediskutuotina sąlyga" ir kad „kino teatro patirtis man yra pati kino kalbos esmė".
Pritarus tęsiniui, Villnevas teigė, kad jo pagrindinis rūpestis - kuo greičiau užbaigti filmavimą, o tam gali padėti darbai pradėti pirmojo filmo metu. Prodiuserė Merė Perent teigė, kad filmavimo pradžia numatyta 2022 m. liepos 18 d. Hansas Zimmeris grįš kurti muziką filmui, o netrukus, kai antrajai daliai buvo pritarta, jis jau buvo užbaigęs pusantros valandos naujos muzikos, kuri padėjo Villnevas įkvėpti ruošiant filmą.
„Kopa: Seserija“
2019 m. birželį „Legendary Television" paskelbė, kad kuria papildomą serialą „Kopa: Seserija“. Serialas yra filmo priešistorė, o jo centre – paslaptingas moterų ordinas, žinomas kaip Benė Geserit. Iš pradžių D. Vilnevas ketino režisuoti serialo pilotinį filmą. Jo scenarijų kūrė Džonas Špaitsas, o Dana Kalv buvo serialo laidų vedėja. 2019 m. lapkričio mėnesį Džonas Špaitsas nutraukė serialo scenarijaus rašymą, kad galėtų susitelkti į filmo tęsinį. Dž. Špaitsas ir D. Vilnevas liko vykdomaisiais prodiuseriais kartu su B. Herbertu, Baironu Meritu ir Kimu Herbertu. 2021 m. liepos mėnesį Dijana Adema - perėmė laidų vedėjos pareigas.
5-asis lietuvių priešakinės sargybos pulkas
200px|right
Pasgrinda
3 km į pietvakarius nuo Pasgrindos, netoli Kamorūnų kaimo, miškų valdoje įrengta miško poilsiavietė „Dievų parkas“.
Į šiaurę nuo Pasgrindos kaimo yra pilkapynas. Gana lygioje vietoje, retame pušyne, pailgame š. v. – p. r. kryptimi plote, nuo 2 – 4 m. iki 10 – 15 m. atstumu vienas nuo kito išsidėstę 16 pilkapių. Pilkapių sampilai nuo 6 – 7 m. iki 10 m. skersmens ir nuo 0,3 m. iki 0,6 m aukščio, dauguma gerokai sulėkštėję, dalis deformuoti. Prie kelių pilkapių sampilų pastebimi juos juosusių griovių pėdsakai. 1998 m. Pasgrindos pilkapynas paskelbtas kultūros paminklu, 2005 m. jis pripažintas valstybės saugomu paminklu. Už 1,5 km į š.v. nuo Pasgrindos pilkapyno yra Jurgiškių pilkapynas (26 pilkapiai).
Istorija
XIX a. pab. buvo Pasgrindos kaimas Lydos apskrities Kaniavos valsčiuje, Čepeliūnų apylinkėje, pateko į Kijučių Kaminskių dvaro valdas. Taip pat minima Pasgrindos okolica.
Pagal lenkų valdžios atliktą 1921 m. surašymą kaime gyveno 122 žmonės, iš kurių 120 buvo užrašyti lenkais ir 2 lietuviais.
Gyventojai
miniatiūra|Pasgrindos kaimas (ištrauka iš lenkų okupuoto Vilniaus krašto 1927 m. žemėlapio)
Koch
Koch − pavardė.
Pavardę turi šie garsesni asmenys:
2017 m. Elitinės jaunių lygos sezonas
Sezono apžvalga
Ketvirtajame sezone SHARP Elitinės jaunių lygos valdymą perėmė Lietuvos vaikų ir jaunių futbolo asociacija, nutarta lygą išplėsti iki 4 divizionų. EJL U19, U17, U16 divizionuose rungiasi 8 komandos 4 ratų sistema. EJL U15 divizione turėjo žaisti 12 komandų 2 ratų sistema, bet prieš čempionato startą jame atsisakė žaisti Panevėžio futbolo akademijos komanda.
Čempionais tapo Panevėžio FA-PRSSG-FK „Panevėžio“ U-19 ir U-17 komandos bei Vilniaus FA „Žalgiriečio“ U-16 ir U-15 komandos. Panevėžiečių U-19 komandai, trečius metus iš eilės tapusiems čempionais, atiteko visam laikui EJL Pereinamoji nugalėtojų taurė.
Apdovanojimų ceremonija gruodžio 8 dieną buvo surengta Panevėžio bendruomenių rūmuose, kuriame pagerbtos komandos prizininkės ir individualius prizus pelnę žaidėjai.
Turnyro lentelė
EJL U19 divizionas
EJL U17 divizionas
EJL U16 divizionas
EJL U15 divizionas
Rezultatai
EJL U19 pirmas ir antras ratas (2017 03 18 – 06 28)
EJL U19 trečias ir ketvirtas ratas (2017 08 12 – 11 15)
EJL U17 trečias ir ketvirtas ratas (2017 08 12 – 11 18)
EJL U16 trečias ir ketvirtas ratas (2017 08 12 – 11 11)
EJL U15 pirmas ir antras ratas (2017 04 01 – 10 29)
Rezultatyviausių žaidėjų sąrašas
EJL U19 diviziono rezultatyviausi žaidėjai
1. Paulius Lotužys (FK „Banga“) – 15 įvarčiai
2–3. Ernestas Albrikas (Klaipėdos FM-FK „Atlantas“), Ernestas Andriušis (Vilniaus FM) – 14
4. Radoslav Ruseckij (Baltijos FA) – 13
EJL U17 diviziono rezultatyviausi žaidėjai
1. Benediktas Tomas Butler (Vilniaus FM) – 30 įvarčių
2. Donatas Naumovas (FK „Žalgiris“) – 19
3. Marjanas Isajevas (Panevėžio FA-PRSSG-FK „Panevėžys“) – 17
4. Valdas Paulauskas (Panevėžio FA-PRSSG-„Panevėžys“) – 15
5. Danielius Liaudanskis (SM „Tauras“-FK „Kauno Žalgiris“) – 14
1. Meinardas Mikulėnas (FA „Žalgirietis“) – 43 įvarčių
2. Armandas Kučys (Panevėžio Raimundo Sargūno SG) – 31
3. Deitonas Vinckus (SM „Tauras“-FK „Kauno Žalgiris“) – 19
4. Žygimantas Baguška (Panevėžio FA-FK „Panevėžys“) – 18
5. Mykolas Stankevičius (FA „Žalgirietis“) – 16
EJL U15 diviziono rezultatyviausi žaidėjai
1. Arnas Spyčius (Klaipėdos FM-FK „Atlantas“) – 39 įvarčiai
2. Aleksas Okolovič (FA „Žalgirietis“) – 27
3. Gabrielius Micevičius (Šiaulių FA-Šiaulių SG) – 25
4. Gustas Jarusevičius (Alytaus SRC) – 24
Paprabaudys
Paprabaudys – buvęs kaimas Raseinių rajono savivaldybėje, 2 km į rytus nuo Raseinių, prie Prabaudos upelio.
FC Dinamo-Auto Tiraspol
Tiraspolio „Dinamo-Auto“ – Moldavijos futbolo klubas iš Tiraspolio.
Istorija
Įkurtas 2009 m. Nuo 2013 m. rungtyniavo nacionaliniame divizione.
Geltonnugaris dukeris
Geltonnugaris dukeris  (Cephalophus silvicultor) – dykaraginių (Bovidae) šeimos žinduolis, priklausantis kuoduotųjų dukerių (Cephalophus) genčiai. Labiausiai paplitęs iš visų dukerių rūšių. Gyvena Afrikos vakarinėje ir centrinėje dalyje.
Taksonomija
Pirmą kartą šią rūšį aprašė botanikas Adam Afzelius 1815 m. žurnale Nova Acta Regiæ Societatis Scientiarum Upsaliensis. 1981 m. Colin Groves ir Peter Grubb nustatė tris kuoduotojų dukerių (Cephalophus) pogentes: Cefhalophula, Cephalpia ir Cephalophus. Ši rūšis buvo priskirta Cephalophus pogentei kartu su tanzaniniu dukeriu (C. spadix), juodnugariu dukeriu (C. dorsalis) ir jentinko dukeriu (C. jentinki). Šiai pogentei būdingas minimalus lytinis dimorfizmas ir dėmėtas jauniklių kailis.
Išskiriami keturi pošūšiai:
Apibūdinimas
Rūšies atstovai turi išgaubtos formos kūną, labai trumpus cilindro formos ragus. Sveria apie 60-80 kg. Turi didelę burną, gerklę ir žandikaulio raumenis. Užaugdami iki 79 cm yra didžiausi iš dukerių atstovų. Patinai yra šiek tiek didesni.
Mityba
Minta įvairiais augalais, įskaitant vaisius, lapus, ūglius, sėklas, medžio žieves, pumpurus.
Paplitimas
Laisvėje gyvena apie 160 000 individų. Nelaisvėje išgyvena iki 10 metų.
Stasys Filipavičius
Stasys Filipavičius (1913 m. rugsėjo 9 d. Raseiniuose – 1983 m. spalio 20 d. Vilniuje) – Lietuvos komunistų partijos veikėjas.
Biografija
Nuo 1933 m. LKP ir TSKP narys. 1935–1940 m. už komunistinę veiklą buvo kalintas. 1940–1941 m. LKP Raseinių apskrities komiteto pirmasis sekretorius. 1942–1943 m. Raudonosios armijos 16-osios lietuviškosios divizijos pulko partijos biuro sekretorius. 1943–1945 m. dirbo Maskvoje Lietuvos partizaninio judėjimo štabe. 1945 m. LKP CK atsakingasis organizatorius. 1948 m. baigė Vilniaus aukštąją partinę mokyklą. 1948–1950 m. LKP CK skyriaus vedėjo pavaduotojas ir vedėjas. 1950–1952 m. LKP CK sekretorius. 1952–1953 m. LTSR Ministrų Tarybos pirmininko pavaduotojas. 1953–1957 m. LTSR lengvosios pramonės ministras, 1957–1961 m. LTSR Liaudies ūkio tarybos valdybos viršininkas. 1962–1976 m. LTSR prekybos ministerijos valdybos viršininkas.
Šukiškiai (Raseiniai)
Šukiškiai – buvęs kaimas Raseinių rajono savivaldybėje, 1 km į šiaurės vakarus nuo Kaimelės.
Dangus neturi išrinktųjų
Dangus neturi išrinktųjų – rašytojo Ericho Marijos Remarko 1961 m. išleistas romanas.
Martija Stanojković
Martija Stanojkovič (, g. 2004 m. balandžio 7 d. Kumanove) – Makedonijos dainininkė.
Muzikuoja nuo 5-erių metų. Tuo pat metu prisijungė prie šokių studijos „Ultra“. Ten ji šoko septynerius metus. Septynerių įrašė pirmąją savo dainą „Pejačka če stanam“, atlikusi Kumanovo vaikų festivalyje „Detelinka“.
2015 m. rugsėjo mėn. pradėjo savo dalyvavimą Balkanų regiono talentų konkurse „Pinkove Zvezdice“, kuris vyko Belgrade (Serbija). Atlikėja pateko į superfinalą, vykusį 2016 m. liepos 3 d., o jame tarp dešimties geriausiųjų užėmė antrą vietą.
2016 m. liepos pabaigoje išrinkta šalies atstove vaikų „Eurovizijos“ dainų konkurse Maltoje. Spalio mėn. paaiškėjo konkursinė daina „Love Will Lead Our Way“. Lapkričio 20 d. vykusiame konkurse atlikėja užėmė 12 vietą, surinkusi 41 tašką.
Darataičiai (Raseiniai)
Darataičiai – buvęs kaimas Raseinių rajono savivaldybėje, 2 km į šiaurės rytus nuo Katauskių.
Suchovolios Šv. Petro ir Povilo parapija
'''Suchovolios Šv. Petro ir Povilo parapija''' - parapija įkurta 1798 m. Parapija priklauso Balstogės arkivyskupijai, Koricino dekanatui. 1879-1905 m. pastatyta parapijos mūrinė, klasicistinio architektūros stiliaus bažnyčia, pašventinta 1905 m. rugsėjo 10 dieną. Architektas Jokūbas Fordonas.
Pasieniai (Vilnius)
Pasieniai – kaimas Vilniaus rajono savivaldybėje, ~2,5 km į pietvakarius nuo Pilaitės (Vilnius), Girulių miške, Griovių geomorfologiniame draustinyje. Neries dešiniajame krante trykšta geležingas šaltinis Krinyca.
SZA
Solána Imani Rowe (g. 1989 m. lapkričio 8 d.), geriau žinoma sceniniu slapyvardžiu SZA – amerikiečių danininkė ir dainų autorė. Debiutinį savo EP „See.SZA.Run“ savarankiškai išleido 2012 m. spalį. 2013 m. liepą pasirašė sutartį su „Top Dawg“ įrašų leidykla ir 2014 m. liepą išleido pirmąjį pardavimui skirtą EP „Z“. 2017 m. birželį išleistas debiutinis SZA albumas „Ctrl“, sulaukęs didžiulio kritikų pripažinimo ir tapęs antru ilgiausiai reitinguose išsilaikiusiu moters atliekamu R&B albumu. Antrasis atlikėjos albumas, „SOS“, išleistas 2022 m. gruodį, debiutavo pirmojoje „Billboard 200“ reitingo vietoje, sulaužęs R&B albumo perklausų rekordus ir reitingo viršūnėje išvis išbuvęs dešimt savaičių.
Posta Rangers FC
„Posta Reindžerz“ futbolo klubas arba „Posta Reindžerz“, o angliškuose šaltiniuose žinomas Posta Rangers Football Club, o trumpai Posta Rangers FC pavadinimais – profesionali Kenijos futbolo ekipa.
Istorija
Klubas išsikovojo vietą elito divizione, kai 2015 m. tapo Super lygos (antra pakopa) nugalėtojais.
Stadionas
Namų rungtynes žaidžia Kipčogės Keino stadione, kuris talpina 10 tūkst. žiūrovų. Stadionas yra Eldorete.
Ruslanas Aslanovas
Ruslanas Aslanovas (,, g. 2003 m. kovo 26 d. Minske) – Baltarusijos dainininkas.
Dainuoja nuo 7-erių metų, groja saksofonu. 2015 metais dalyvavo Ukrainos televizijos projekte „Ukrainos balsas. Vaikai“ (Golos. Diti), kur pasiekė finalinį etapą. Jaunasis atlikėjas sėkmingai dalyvavo įvairiuose muzikiniuose konkursuose, tarp kurių „Slaviškas vainikas 2012“, „Krištolinis kamertonas 2014“ ir „Vaikų Naujoji Banga“.
2015 metais atstovavo Baltarusijai „Vaikų Eurovizijos“ dainų konkurse, su daina „Volšebstvo“ užėmęs ketvirtą vietą.
Chen Lijun
Čen Lidzunas (, g. 1993 m. vasario 8 d., Ijange) – Kinijos sunkiaatletis, 2020 m. vasaros olimpinių žaidynių nugalėtojas.
Biografija
2010 m. pasaulio jaunimo čempionate Kinijos atstovas pelnė aukso medalį. 2013 m. pirmą kartą tapo pasaulio sugausiųjų čempionu. 2014 m. Azijos žaidynėse pelnė sidabro medalį. 2015 m. antrąsyk tapo pasaulio čempionu.
Savo debiutinėse 2016 m. vasaros olimpinėse žaidynėse patyrė traumą ir iš kovos pasitraukė.